Liittoon yhtykäämme!
Liittoon, veljet, yhtykäämme,
 Kaikk’ kuin Herraa rakastaa!
 Yhteinen on määränpäämme,
 Yksi meill’ on isänmaa.
 Yhteinen myös vihamies,
 Sama turmeluksen ies
 Rasittaa jok’ ainoaa.

 Yks’ on taivas. Kuinka siellä
 Yhdessä ne olla voi,
 Jotka kulkeissaan jo tiellä
 Toisilleen vaan pahaa soi!
 Yks’ on Isä taivaassa,
 Yksi kaikkein puolesta
 Kirouksen kalkin joi.

 Isä katsoo joka lastaan
 Yhtä lempein sydämin.
 Kuinka lapset toistaan vastaan
 Nousee mielin katkerin?
 Murheell’ Isä näkee sen,
 Että vihaa hehkuen
 Veljet katsoo veljihin.

 Missä vihanmyrskyt pauhaa,
 Siell’ ei Herraa nähdä saa.
 Ketkä rakastavat rauhaa,
 Niitä hänkin rakastaa,
 Siunauksen heille suo.
 Erottakaamme siis nuo,
 Jotka riitaa rakentaa!

 Paljon huolta mailma tuottaa,
 Monet tääll’on vaaramme.
 Mut kun veli veljeen luottaa,
 Toistaan vaaroiss’ auttaa he:
 Viisas tyhmää opettaa,
 Vahva tukee heikompaa,
 Jeesus kaikk’ on kaikille.

 Liittoon, veljet, yhtykäämme
 Palvelemaan Jumalaa!
 Yksin mielin ryhtykäämme
 Vastustamaan kiusaajaa!
 Silloin varma voitto on,
 Vaikka alla ahdingon
 Täytyykin nyt vaeltaa.